open-index/open-wikipedia-markdown huggingface dataset:
Λεωνίδας Ανδριανόπουλος

Ο **Λεωνίδας Ανδριανόπουλος** (Πειραιάς, 10 Αυγούστου 1911 – 25 Οκτωβρίου 2011) ήταν Έλληνας διεθνής ποδοσφαιριστής. 

## Βιογραφικό

Γεννήθηκε στις 10 Αυγούστου 1911 στον Πειραιά από πατέρα έμπορο με καταγωγή την Αρκαδία. Υπήρξε αδελφός των Γιάννη, Γιώργου, Ντίνου και Βασίλη της θρυλικής πεντάδας Ανδριανοπουλαίων του Ολυμπιακού και της εθνικής Ελλάδας. Είχε ακόμη δύο αδέλφια ποδοσφαιριστές, τον Αριστείδη και το Στέλιο.

Πέθανε την Τρίτη 25 Οκτωβρίου 2011, σε ηλικία 100 ετών και κηδεύτηκε τη Πέμπτη 27 Οκτωβρίου. Ήταν παντρεμένος με τη Θεοδώρα Ανδριανοπούλου και είχαν αποκτήσει 2 κόρες, τη Νανά και την Ελένη. 

## Ποδοσφαιρική καριέρα

### Σε συλλογικό επίπεδο

Αρχικά ασχολήθηκε με το στίβο και συγκεκριμένα με το άλμα τριπλούν. Ξεκίνησε την καριέρα του το 1925 στον Ολυμπιακό και αποχώρησε από την αγωνιστική δράση το 1934. Όλα τα χρόνια της καριέρας του αγωνίστηκε με την ομάδα του Ολυμπιακού και ως μέλος του κατέκτησε τρία εθνικά πρωταθλήματα (1931,1934,1935) και αρκετά πρωταθλήματα Πειραιά.

### Στην εθνική ομάδα

Χρίστηκε 11 φορές διεθνής με την ομάδα των Ανδρών, τρεις από τις οποίες διατελώντας αρχηγός της (τρίτος αδελφός έπειτα τους Γιώργο και Βασίλη), ενώ σημείωσε 2 τέρματα. 

## Παραπομπές


Κατηγορία:Έλληνες αθλητές του άλματος εις τριπλούν
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Χρήση προτύπου Πληροφορίες ποδοσφαιριστή χωρίς ύψος
Κατηγορία:Έλληνες αιωνόβιοι
Χριστόφορος Ράγγος

Ο **Χριστόφορος Ράγγος** (1910-1950) ήταν Έλληνας διεθνής ποδοσφαιριστής και μετέπειτα προπονητής. Υπήρξε μέλος της πρώτης μεγάλης ομάδας του Ολυμπιακού που αναδείχθηκε τη δεκαετία του 1930, με την οποία κατέκτησε πληθώρα τίτλων. Μαζί με τους Γιάννη Βάζο και Θεολόγο Συμεωνίδη συγκρότησε τη λεγόμενη «θρυλική τριπλέτα» στην επιθετική γραμμή των Πειραιωτών.

## Ποδοσφαιρική σταδιοδρομία
Ο Ράγγος γεννήθηκε το 1910 και ξεκίνησε το ποδόσφαιρο στον Ολυμπιακό, όπου σε ηλικία 17 ετών προωθήθηκε στην α΄ ομάδα του συλλόγου. Παίζοντας στη θέση του μέσα δεξιά, συγκρότησε μαζί με τους Βάζο και Συμεωνίδη τη «θρυλική τριπλέτα» του Ολυμπιακού στο τότε σύστημα τακτικής 2-3-5 (WM), μία επιθετική γραμμή που συνέβαλε στην κατάκτηση 5 τίτλων σε μία εξαετία.

H καριέρα του διακόπηκε το 1940 εξαιτίας του Β΄ Παγκοσμίου Πολέμου, κατά τη διάρκεια του οποίου πολέμησε στο αλβανικό μέτωπο όπου υπέστη τραυματισμό από σφαίρα στο δεξί πόδι και κρυοπαγήματα.

Στη διάρκεια της καριέρας του, κατέγραψε 3 επίσημες συμμετοχές και ένα γκολ με την Εθνική Ελλάδας. Το μοναδικό του τέρμα με την Εθνική το σημείωσε στο ντεμπούτο του, με αντίπαλο τη Γιουγκοσλαβία (ήττα με 5-3).

## Ύστερα χρόνια
Παράλληλα με την ενασχόλησή του με το ποδόσφαιρο, ο Ράγγος εργαζόταν ως ηλεκτρολόγος. Μετά το απότομο τέλος της αθλητικής του καριέρας, διετέλεσε προπονητής περνώντας, μεταξύ άλλων, από τους πάγκους της Αστυνομίας Πόλεων, του Αθηναϊκού και του Α.Ο. Ζωγράφου.

Πέθανε στις 8 Ιανουαρίου του 1950, όταν κατέρρευσε κατά τη διάρκεια της αναμέτρησης Α.Ο. Ζωγράφου - Ηρακλής Αθηνών, αγωνιζόμενος ως παίκτης-προπονητής των γηπεδούχων.

Ήταν παντρεμένος με την αδελφή του, συμπαίκτη του στον Ολυμπιακό, Σπύρου Δεπούντη και πατέρας μιας κόρης.

## Τίτλοι
* 5 Πανελλήνια πρωταθλήματα: 1931, 1933, 1934, 1936 και 1938 (δεν αγωνίστηκε σε αναμέτρηση στη νικηφόρα διοργάνωση της περιόδου 1936-37).
* 4 πρωταθλήματα ΕΠΣ Πειραιώς: 1934, 1937, 1938 και 1940.

## Παραπομπές


## Περαιτέρω ανάγνωση
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιοτρόπιο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *80 χρόνια 80 μορφές* ,Β. Καρδάσης, Ελληνικά γράμματα ,ISBN 960-442-021-6

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Χρήση προτύπου Πληροφορίες ποδοσφαιριστή χωρίς ύψος
Παγκόσμιο Κύπελλο Κρίκετ

Το **Παγκόσμιο Κύπελλο Κρίκετ** αποτελεί διεθνή διοργάνωση του κρίκετ. Διοργανώνεται από το Διεθνές Συμβούλιο του Κρίκετ (ICC). 
Η Ινδία και το Πακιστάν διοργάνωσαν το Παγκόσμιο Κύπελλο του 1987, την πρώτη χρονιά που διεξήχθη εκτός Αγγλίας. Η Αυστραλία κατέκτησε τον τίτλο, επικρατώντας της Αγγλίας.
Το Παγκόσμιο Κύπελλο του 2011 στους άνδρες διεξήχθη σε Ινδία, Μπανγκλαντές και Σρι Λάνκα από τις 19 Φεβρουαρίου μέχρι και τις 2 Απριλίου 2011. Τον τίτλο κατέκτησε για δεύτερη φορά η Ινδία. Στην επόμενη διοργάνωση του 2015 τον τίτλο κατέκτησε η Αυστραλία. Η Αγγλία κατέκτησε τον πρώτο της τίτλο στη διοργάνωση του 2019.

## Νικητές στα Παγκόσμιο Κύπελλα Κρίκετ ανδρών

## Δείτε επίσης
* Παγκόσμιο κύπελλο κρίκετ γυναικών

## Παραπομπές


## Εξωτερικοί σύνδεσμοι

* Επίσημος ιστότοπος της ICC

Κατηγορία:Κρίκετ
Κατηγορία:Αθλητικές διοργανώσεις που διεξάγονται κάθε τέσσερα χρόνια
Νταμάτ Μεχμέτ Αντίλ Φερίτ Πασάς

Ο **Νταμάτ Μεχμέτ Αντίλ Φερίτ Πασάς** (*Damat Mehmed Adil Ferid Paşa*, 1853 - 6 Οκτωβρίου 1923) ήταν επιφανής Οθωμανός διπλωμάτης και πολιτικός. Παντρεύτηκε μια από τις κόρες του Σουλτάνου Αμπντούλ Χαμίτ Β΄. Υπήρξε μέλος του **Ανωτάτου Συμβουλίου του Κράτους**. Έγινε Πασάς το 1888, μέλος της Γερουσίας από το 1908, μέλος του *Κόμματος Ελευθερίας και Συνεννόησης*, και διετέλεσε δυο φορές Μεγάλος Βεζίρης. Ανήκε στους υποστηρικτές της Βρετανικής πολιτικής και ήταν αντίπαλος των εθνικιστών. Λόγω της φιλοβρετανικής πολιτικής τοποθέτησής του, ήρθε σε σύγκρουση με το Κομμιτάτο των Νεοτούρκων. Με την επικράτηση των Κεμαλικών το 1922 κατηγορήθηκε για προδοσία. Το 1923 διέφυγε από την Κωνσταντινούπολη, πριν αυτή παραδοθεί στους Κεμαλικούς και κατέφυγε στη Γαλλία. Πέθανε στη Νίκαια, στις 6 Οκτωβρίου του ιδίου έτους.

## Υποσημειώσεις

## Δείτε επίσης
* Κατάλογος Μεγάλων Βεζίρηδων

Φεριντ
Φεριντ
Κατηγορία:Μέλη της Γερουσίας της Οθωμανικής Αυτοκρατορίας
Φαχρί Κορουτούρκ

Ο **Φαχρί Κορουτούρκ** (τουρκ.: Fahri Korutürk, Κωνσταντινούπολη, 13 Αυγούστου 1903 - 12 Οκτωβρίου 1987) ήταν Τούρκος στρατιωτικός, διπλωμάτης και 6ος πρόεδρος της Τουρκικής Δημοκρατίας.

Εισήλθε στη Σχολή Ναυτικών δοκίμων το 1916 και αποφοίτησε το 1923. Αργότερα εισήλθε στη Ναυτική Ακαδημία, από όπου αποφοίτησε το 1933. Εστάλη στο εξωτερικό, όπου εκπαιδεύτηκε σε νέα οπλικά συστήματα και γρήγορα εντάχθηκε στο δυναμικό του διπλωματικού σώματος. Μετείχε στις διαπραγματεύσεις για τη Συνθήκη του Μοντρέ, ως στρατιωτικός σύμβουλος της τουρκικής αντιπροσωπείας και στη συνέχεια υπηρέτησε σε διάφορες πρεσβείες ως ναυτικός σύμβουλος. Το 1950 προβιβάστηκε σε ναύαρχο. Έγινε αρχηγός του Ναυτικού το 1957 και αποστρατεύτηκε το 1960. Ακολούθως υπηρέτησε ως πρέσβης στη Μόσχα και στη Μαδρίτη. Το 1968 εξελέγη Γερουσιαστής και το 1973 Πρόεδρος της Τουρκικής Δημοκρατίας. Μετά την λήξη της θητείας του έγινε ισόβιος γερουσιαστής και αποσύρθηκε στην Κωνσταντινούπολη, όπου πέθανε.

## Παραπομπές
 

Κατηγορία:Πρόεδροι της Τουρκικής Δημοκρατίας
Κατηγορία:Τούρκοι στρατιωτικοί
Γκρεγκορί Λεμαρσάλ

Ο **Γκρεγκορί Λεμαρσάλ** (*Grégory Lemarchal*, 13 Μαΐου 1983 - 30 Απριλίου 2007) ήταν Γάλλος τραγουδιστής και νικητής της τέταρτης περιόδου του γαλλικού Star Academy το 2004. Πέθανε από κυστική ίνωση.

## Δισκογραφία
### Άλμπουμ

**Je Deviens Moi* (2005)
**Olympia 06* (2006)
**La voix d'un ange* (2007)

### Σινγκλ

*"Écris l'histoire" (2005)
*"Je suis en vie" (2005)
*"À corps perdu" (2005)
*"Même si" (2006, ντουέτο με τη Λούσι Σίλβας)
*"Le Feu Sur Les Planches" (2006)
*"De temps en temps" (2007)

## Εξωτερικοί σύνδεσμοι
*Επίσημη ιστοσελίδα 

Κατηγορία:Γάλλοι τραγουδιστές
Λούσι Σίλβας

Η **Λούσι Σίλβας** (*Lucie Silvas*, 4 Σεπτεμβρίου 1977) είναι Αγγλίδα τραγουδίστρια και στιχουργός.

## Δισκογραφία
### Άλμπουμ
*Forget me not (2000)
*Breathe In (2004)
*The Same Side (2006)

### Σινγκλ
*It's Too Late (2000)
*What You're Made Of (2004)
*Breathe In (2005)
*The Game Is Won (2005)
*Don't Look Back (2005)
*Nothing Else Matters (2006)
*Même Si (2006, ντουέτο με το Γκρεγκορί Λεμαρσάλ)
*What You're Made Of (2006, ντουέτο με τον Αντόνιο Ορόζκο)
*Everytime I Think of You (2006)
*Last Year (2006)
*The Only Ones (2006)
*Sinking In (2007)

## Εξωτερικοί σύνδεσμοι

* Επίσημη ιστοσελίδα

Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Λατινικό Κύπελλο

μικρογραφία|Φωτογραφία του Λατινικού Κυπέλλου που κράτησε η Μπενφίκα το 1950.
Το **Λατινικό κύπελλο** (*Latin Cup*) ήταν μια ποδοσφαιρική διοργάνωση που γινόταν από το 1949 ως το 1957 με τη συμμετοχή των πρωταθλητών συλλόγων από την Ισπανία, Γαλλία, Ιταλία και Πορτογαλία. Ο θεσμός δεν αναγνωρίζεται επισήμως από τη FIFA ή την UEFA.

## Τελικοί
Μπερναμπέου (στάδιο)

Το **Μπερναμπέου** (ισπανικά: *Bernabéu*) ανεγέρθηκε το 1947 από τον τότε πρόεδρο της Ρεάλ Σαντιάγο Μπερναμπέου με χωρητικότητα 75.145 θεατών. Η σημερινή χωρητικότητα του γηπέδου ανέρχεται σε 83.186 θεατές.

## Ιστορία
Στις 22 Ιουνίου 1944, η Banco Mercantil e Industrial χορήγησε πίστωση στον Σαντιάγο Μπερναμπέου μέσω του Ραφαέλ Σαλγάδο, προέδρου της τράπεζας, για την απόκτηση της γης δίπλα στο παλιό Εστάδιο ντε Τσαμαρτίν (από τον αρχιτέκτονα Χοσέ Μαρία Καστέλ). Στις 5 Σεπτεμβρίου 1944, ως μοντέλο των αρχιτεκτόνων Μανουέλ Μουνιόθ Μοναστέριο και Λουίς Αλεμάνι Σολέρ επιλέχθηκε το Παλάθιο ντελ Θίρκουλο ντε Μπέγιας Άρτες σαν δομή που διαμόρφωσε το στάδιο. Στις 27 Οκτωβρίου 1944 τοποθετήθηκε ο θεμέλιος λίθος.

Το γήπεδο εγκαινιάστηκε στις 14 Δεκεμβρίου 1947 σε έναν αγώνα μεταξύ της Ρεάλ Μαδρίτης και της Μπελενένσες της Πορτογαλίας με την επωνυμία *Εστάδιο Ρεάλ Μαδρίδ Κλουμπ ντε Φούτμπολ* (Estadio Real Madrid Club de Fútbol) αν και έμεινε γνωστό στους οπαδούς ως *Νουέβο Εστάδιο Τσαμαρτίν* (Nuevo Estadio Chamartin) ή απλά *Τσαμαρτίν* (Chamartín). Το γήπεδο είχε χωρητικότητα 75.145 θεατών, εκ των οποίων 27.645 καθήμενοι. Ο Σαμπίνο Μπαρινάγα σημείωσε το πρώτο γκολ στο νέο γήπεδο σε αυτόν τον εναρκτήριο αγώνα που έληξε 3–1 υπέρ της Ρεάλ Μαδρίτης. Τη δεκαετία αυτή η Ρεάλ Μαδρίτης κέρδισε δύο Κόπα ντελ Χενεραλίσιμο (1946 και 1947). Το γήπεδο επεκτάθηκε το 1953 και η χωρητικότητά του αυξήθηκε στις 130.000 θεατές, ενώ στις μετέπειτα αναμόρφωσεις η χωρητικότητα μειώθηκε.

Από το 1955 η Ρεάλ Μαδρίτης προς τιμήν του Σαντιάγο Μπερναμπέου έδωσε το όνομά του στο γήπεδο. Η UEFA έχει χαρακτηρισμένο το γήπεδο ως 5 αστέρων. Στο γήπεδο έχει διεξαχθεί ο τελικός του Μουντιάλ του 1982, ο τελικός του Euro 1964, καθώς και 4 τελικοί του κυπέλλου Πρωταθλητριών Ευρώπης τσάμπιονς λιγκ (Champions League), το 1957, το 1969, το 1980 και το 2010. Επίσης έχουν διεξαχθεί και 35 τελικοί κυπέλλου Ισπανίας.

## Εικόνες

Αρχείο:Estadium de Chamartín. Vista desde el aparcamiento de coches. Madrid (12117609333).jpg|Εξωτερική όψη του «Σαντιάγο Μπερναμπέου» το 1951
Αρχείο:Estadio Santiago Bernabéu 11.jpg|Εξωτερική όψη του «Σαντιάγο Μπερναμπέου» το 2011
Αρχείο:Estadio Santiago Bernabéu 39.jpg|Σημερινή εξωτερική όψη του «Σαντιάγο Μπερναμπέου»
Αρχείο:Estadio Bernabeu. Madrid (12117582503).jpg|Άποψη του «Σαντιάγο Μπερναμπέου» το 1955
Αρχείο:Estadi Santiago Bernabéu OVP.JPG|Άποψη του «Σαντιάγο Μπερναμπέου» το 2007
Αρχείο:Estadio Santiago Bernabeu (53988637843).jpg|Σημερινή άποψη του «Σαντιάγο Μπερναμπέου»


## Παραπομπές


## Εξωτερικοί σύνδεσμοι
* 
* Η Ιστορία του Σταδίου
* Το γήπεδο από το Google Mapς
* Φωτογραφίες του γηπέδου 
* Estadio Santiago Bernabeu

Κατηγορία:Στάδια ποδοσφαίρου στην Ισπανία
Κατηγορία:Κτίρια και κατασκευές στη Μαδρίτη
Κατηγορία:Ρεάλ Μαδρίτης (ποδόσφαιρο)
Κατηγορία:Στάδια Παγκοσμίου Κυπέλλου Ποδοσφαίρου 1982
Ολυμπιακό Στάδιο

Ως **Ολυμπιακό Στάδιο** μπορεί να προσδιορίζεται ένα από τα παρακάτω στάδια:
* Ολυμπιακό Στάδιο Αθήνας
* Ολυμπιακό Στάδιο Βερολίνου
* Ολυμπιακό Στάδιο Ελσίνκι
* Ολυμπιακό Στάδιο Μονάχου
* Ολυμπιακό Στάδιο Πεκίνου
* Ολυμπιακό Στάδιο Ρώμης
* Ολυμπιακό Στάδιο Τόκιο

Σταδιο
Κερασιά (αποσαφήνιση)

Ο όρος **Κερασιά** ή **Κερασέα** συνήθως αναφέρεται στο φυτό Κερασιά. 

Μπορεί όμως να αναφέρεται στους οικισμούς:

* Κερασιά Αιτωλοακαρνανίας
* Κερασιά Αρκαδίας
* Κερασιά Λεχουρίου Αχαΐας
* Κερασιά Λυκουρίας Αχαΐας
* Κερασιά Ευβοίας
* Κερασιά Ηρακλείου
* Κερασιά Εγνατίας Ιωαννίνων
* Κερασιά Σελλών Ιωαννίνων
* Κερασιά Καρδίτσας
* Κερασιά Κοζάνης
* Κερασιά Μαγνησίας
* Κερασιά Μεσσηνίας
* Κερασιά Αρριανών Ροδόπης
* Κερασιά Ιάσμου Ροδόπης

αλλά και την περιοχή Κερασιά Αγίου Όρους της Αθωνικής Πολιτείας.

## Δείτε επίσης

* Κεράσια Ηρακλείου

* Κερασιές Πέλλας
* Κερασιές Φωκίδας

Κατηγορία:Αποσαφηνίσεις ελληνικών τοπωνυμίων
Λατινικό κύπελλο 1949

## Προκριματικά

## Μικρός τελικός

## Τελικός

Κατηγορία:Λατινικό κύπελλο
Σημαία της Καμπότζης

thumb|right|Αναλογίες: 3:5
Η **[[σημαία]] της [[Καμπότζη|Καμπότζης]]** επανακαθιερώθηκε το 1993, έπειτα από τη νίκη των φιλομοναρχικών στις εκλογές. Από το 1850 περίπου, η σημαία της Καμπότζης έχει μια απεικόνιση του Ναού της Άνγκορ Βατ στο κέντρο. Η σύγχρονη σημαία έχει μπλε άκρες και κόκκινη λωρίδα στο κέντρο, σε αναλογία 1:2:1. Υιοθετήθηκε έπειτα από την ανεξαρτητοποίηση της χώρας, το 1948. Χρησιμοποιήθηκε μέχρι τις 9 Οκτωβρίου του 1970, οπότε και υιοθετήθηκε νέα σημαία από το καθεστώς του Λον Νολ. Ακολούθησαν άλλες σημαίες, μέχρι που καθιερώθηκε ξανά η αρχική, στις 30 Ιουνίου του 1993. Η χώρα έχει Σύνταγμα από τις 21 Σεπτεμβρίου του 1993.

## Πινακοθήκη

## Βασιλικός θυρεός

## Εξωτερικοί σύνδεσμοι

* Σημαία της Καμπότζης στις "Σημαίες του Κόσμου".

Καμποτζη
Κατηγορία:Εθνικά σύμβολα της Καμπότζης
Κατηγορία:Σημαίες της Ασίας
Σουλτάνα

Ο τίτλος **σουλτάνα**, αν και ακούγεται ως θηλυκό του σουλτάνου, δεν αποδίδοταν στη σύζυγο του σουλτάνου, εφόσον κάτι τέτοιο ήταν αδιανόητο στην Οθωμανική αυτοκρατορία ακόμα και η σύζυγος του σουλτάνου να απολαμβάνει ίδιες τιμές. Ο τιμητικός αυτός τίτλος αποδίδοταν μόνο στις κόρες, και ως εκ τούτου στις αδελφές, των σουλτάνων.Ο τίτλος σουλτάνα αντιστοιχεί στον τίτλο «πριγκίπισσα». Η μητέρα του σουλτάνου (βασιλομήτωρ) έφερε τον τίτλο βαλιντέ σουλτάνα ή απλά «βαλιντέ» (εξελλην. *βαλιδέ*).

Για τις γυναίκες των σουλτάνων χρησιμοποιούνταν ο τίτλος *καντίν* (= σύζυγος). Παρ' όλα αυτά, ορισμένες από τις γυναίκες του χαρεμιού ήταν δυνατό να φέρουν τον τίτλο της «χασεκί σουλτάνας», δηλαδή της μητέρας ενός αρσενικού παιδιού και διαδόχου του σουλτάνου. Η «χασεκί σουλτάνα» θεωρούνταν η δεύτερη σε δύναμη γυναίκα στο παλάτι μετά τη «βαλιντέ». Η ίδια γινόταν βαλιντέ μετά την άνοδο του πρίγκιπα («σεχζαντέ»), στον θρόνο.

## Πηγές
* *Μεγάλη Ελληνική Εγκυκλοπαίδεια*, τόμ. ΚΒ΄, σελ. 149

Σουλτανα

Σουλτανα
ΟΥΕΦΑ Τσάμπιονς Λιγκ Γυναικών

Το **ΟΥΕΦΑ Τσάμπιονς Λιγκ Γυναικών** (αγγλικά: *UEFA Women's Champions League*) είναι διοργάνωση γυναικείου ποδοσφαίρου, υπό την αιγίδα της Ένωσης Ευρωπαϊκών Ποδοσφαιρικών Ομοσπονδιών (UEFA). Το τρόπαιο είναι το σημαντικότερο σε διασυλλογικό επίπεδο στο ποδόσφαιρο γυναικών.

Ξεκίνησε την περίοδο 2001–02 και ως το 2008 διεξαγόταν με την ονομασία «Κύπελλο Γυναικών ΟΥΕΦΑ» (UEFA Women's Cup). Η σημαντικότερη αλλαγή είναι το ότι συμπεριλαμβάνονται πλέον και δευτεραθλήτριες ομάδες στο θεσμό, ενώ ο τελικός είναι μονός και διεξάγεται σε προκαθορισμένο γήπεδο.

Η Λιόν είναι η πιο επιτυχημένη ομάδα στην ιστορία της διοργάνωσης, έχοντας κερδίσει τον τίτλο 8 φορές.

## Τελικοί

### Περίοδος Κυπέλλου Γυναικών ΟΥΕΦΑ

### Περίοδος ΟΥΕΦΑ Τσάμπιονς Λιγκ Γυναικών

## Σύνολο τίτλων

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις ποδοσφαίρου
Κατηγορία:Πολυεθνικά επαγγελματικά αθλητικά πρωταθλήματα
Άδμητος της Ηπείρου

Ο **Άδμητος** (5ος αιώνας π.Χ.) ήταν βασιλιάς της φυλής των Μολοσσών στην περιοχή της Ηπείρου, ο οποίος έζησε κατά την κλασική εποχή. Για τη βασιλεία του ελάχιστα πράγματα είναι γνωστά και μπορούν να συντεθούν μοναχά από αποσπασματικές μαρτυρίες αναφορικά με την κατάσταση του βασιλείου του την περίοδο εκείνη. Ήταν νυμφευμένος με τη Φθία I, (ΣΣ. η Φθία ΙΙ είναι μεταγενέστερη, σύζυγος του βασιλιά Αιακίδη) με την οποία είναι γνωστό πως απέκτησε τουλάχιστον ένα γιο. Η πλέον αποδεκτή χρονολογία βασιλείας του Αδμήτου είναι περίπου μεταξύ 469 π.Χ.-423 π.Χ., άρα έμεινε στο θρόνο 46 χρόνια.

## Βιογραφικά στοιχεία
Κατά την παράδοση ο Άδμητος της Ηπείρου διαδέχθηκε στο θρόνο τον βασιλιά Μολοσσό, από τον οποίο έλαβε το όνομα και το Ηπειρωτικό αυτό φύλο. Οι απόγονοί του βασιλείς υποστήριζαν πως προπάτορας της γενιάς του ήταν ο Νεοπτόλεμος Α΄, υιός του ομηρικού ήρωα Αχιλλέα. Σύμφωνα με τον ιστορικό Πλούταρχο οι αρχαιότεροι από αυτούς τους βασιλείς έπεσαν στη βαρβαρότητα, με τους πρώτους αξιόλογους από αυτούς να εμφανίζονται κατά την κλασική εποχή, εισάγοντας τον ελληνικό πολιτισμό και οργανώνοντας το κράτος και τη νομοθεσία. Είναι πιθανόν λοιπόν ήδη από την εποχή του Αδμήτου ορισμένα από τα ελληνικά έθιμα να είχαν εισαχθεί στο μολοσσικό κράτος, κάνοντάς το να διακρίνεται από τα βαρβαρικά ηπειρωτικά φύλα που το περιτριγύριζαν. Πατέρας του Άδμητου ήταν ο Βασιλιάς Βολοσός (άγνωστη χρονολογία θρόνου) και γιος του βασιλά Άδμητου είναι ο μετέπειτα βασιλιάς της Ηπείρου Θαρρύπας.

### Άδμητος και Θεμιστοκλής
Ο Άδμητος ήταν σύγχρονος του Αθηναίου στρατηγού Θεμιστοκλή, ο οποίος είχε στο παρελθόν κινηθεί πολιτικά ενάντια στον Ηπειρώτη μονάρχη. Ωστόσο το 471 π.Χ., όταν ο Θεμιστοκλής εξοστρακίστηκε από την πατρίδα του και κατηγορήθηκε για προδοσία, αναγκάστηκε να καταφύγει πρώτα στην Κέρκυρα και κατόπιν στην αυλή του βασιλιά Άδμητου για προστασία.

Τη στιγμή της άφιξής του, ο βασιλιάς απουσίαζε, αλλά η σύζυγός του, βασίλισσα Φθία, υποδέχτηκε με καλοσύνη το Θεμιστοκλή. Προκειμένου να κερδίσει την εύνοια του βασιλιά, τον συμβούλεψε να καταφύγει σε μια κίνηση ικεσίας με ιδιαίτερη ιερότητα για τους Μολοσσούς: να πάρει το γιο της, το νεαρό πρίγκιπα του βασιλείου, και να τον βάλει να καθίσει στα γόνατά του δίπλα στην εστία. Επιστρέφοντας ο Άδμητος και βλέποντας το γιο του στα χέρια του Θεμιστοκλή, συγκινήθηκε και του υποσχέθηκε την προστασία του. Κλείνοντας τα αυτιά του στα αιτήματα των Αθηναίων και των Λακεδαιμονίων πρέσβεων που κατεύθασαν λίγο αργότερα, παρείχε στο Θεμιστοκλή ασφαλή μετακίνηση στην Πύδνα, από όπου μετέβη αργότερα στην περσική αυλή.

## Δείτε επίσης
* Δυναστεία των Αιακιδών
* Αρχαία Ήπειρος
* Θεμιστοκλής
* Κλασική εποχή

## Παραπομπές


## Βιβλιογραφία
;Αρχαίες πηγές
* Διόδωρος ο Σικελιώτης, *«Ιστορική Βιβλιοθήκη»* (Αγγλικά  Αρχαία ελληνικά και γαλλικά)
* Θουκυδίδης, *«Ιστορία του Πελοποννησιακού Πολέμου»*, Αρχαία Ελληνικά  Αγγλικά
* Πλούταρχος, *«Βίοι Παράλληλοι:Θεμιστοκλής»* (Αρχαίο κείμενο   Αγγλικά)
* Πλούταρχος, *«Βίοι Παράλληλοι:Πύρρος»* (Αρχαίο κείμενο   Αγγλικά) 
;Σύγχρονη βιβλιογραφία
*  
*  



Κατηγορία:Βασιλείς της Δυναστείας των Αιακιδών
Βραβεία Γκράμι του 2007

**Βραβεία Γκράμι του 2007**

*Νικητές των βραβείων*

*Δίσκος της Χρονιάς: Dixie Chicks - Not Ready to Make Nice.

*Άλμπουμ της Χρονιάς: Dixie Chicks - Taking the Long Way

*Τραγούδι της χρονιάς : Dixie Chicks - Not Ready to Make Nice

*Καλύτερος πρωτοεμφανιζόμενος καλλιτέχνης : Κάρι Άντεργουντ

## Ποπ

*Καλύτερη γυναικεία ποπ ερμηνεία : Κριστίνα Αγκιλέρα - Ain't No Other Man

*Καλύτερη ανδρική ποπ ερμηνεία : Τζον Μέγιερ - Waiting othe World To Change

*Καλύτερη ποπ εμφάνιση ντουέτου ή συγκροτήματος : The Black Eyed Peas - My Humps

*Καλύτερη ποπ στιχουργική συνεργασία : Τόνι Μπένετ και Στίβι Γουόντερ - Για το Once in my Life

## Χορευτική μουσική

*Καλύτερo χορευτικό άλμπουμ: Μαντόνα - Confessions on a Dance Floor

*Καλύτερo παραδοσιακό ποπ άλμπουμ : Τόνι Μπένετ - Ντουέτα : America Classic

## Rock

*Καλύτερη σόλο ροκ εμφάνιση: Μπομπ Ντίλαν -Someday Baby

*Καλύτερo ροκ άλμπουμ : Red Hot Chili Peppers -Stadium Arcadium

*Καλύτερo ροκ τραγούδι : Red Hot Chili Peppers- Dani California

## R&B

*Καλύτερo R&B τραγούδι : Μέρι Τζ. Μπλάιτζ - Be Without You

*Καλύτερo R&B άλμπουμ : Μέρι Τζ. Μπλάιτζ- The Breakthrough

## Rap

*Καλύτερo ραπ άλμπουμ: Ludacris - Release Therapy

Γκραμι
Κατηγορία:Τελετές Βραβείων Γκράμι
911 Αγαμέμνων

Ο **Αγαμέμνων** (*Agamemnon*) είναι ένας αστεροειδής της «Τρωικής Ομάδας» (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 7,89. Έχει σχεδόν σταθερή απόσταση από τον Ήλιο και τον Δία κατά την κίνησή του. Ανακαλύφθηκε το 1919 από τον Γερμανό αστρονόμο Καρλ Ράινμουτ (*Karl Wilhelm Reinmuth*), που παρατηρούσε από τη Χαϊδελβέργη της Γερμανίας, και πήρε το όνομά του από τον βασιλιά Αγαμέμνονα.

## Φυσικά χαρακτηριστικά
Η μέση διάμετρος του Αγαμέμνονα εκτιμάται σε 166,7 ± 4 χλμ. Η μάζα του εκτιμάται σε 5 περίπου τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος του είναι **D** (κατά Tholen), ενώ το γεωμετρικό άλβεδό του είναι 0,0444. Ο Αγαμέμνων περιστρέφεται γύρω από τον εαυτό του μία φορά κάθε 6 ώρες και 35,5 λεπτά.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Παραπομπές


## Εξωτερικοί σύνδεσμοι
* Discovery Circumstances: Numbered Minor Planets
* Προσομοίωση τροχιάς (Java Applet)

Αγαμεμνων
Κατηγορία:Αγαμέμνονας
Μιχάλης Λεκκός

Ο **Μιχάλης (Λάλης) Λεκκός** γεννήθηκε το 1905 στο Νέο Φάληρο. Οι γονείς του, Ιωάννης και Μαλαματένια ήταν Τσάκωνες εγκατεστημένοι στον Πειραιά και απέκτησαν πέντε παιδιά, κατά σειρά ηλικίας τον Γεώργιο, τον Θεόδωρο (Ρίκο), τον Παναγιώτη (Τάκη), τον Μιχάλη (Λάλη) και τον Κωνσταντίνο. Ο Λάλης ασχολήθηκε με τον αθλητισμό από μικρός, διακρίθηκε στους γυμναστικούς αγώνες Αθηνών-Πειραιώς το 1920 ενώ πρωτόπαιξε ποδόσφαιρο στην ανεπίσημη ομάδα Δρομεύς. Στη συνέχεια αγωνίστηκε στην Πειραϊκή Ένωση αλλά έγινε γνωστός με τον Ολυμπιακό Πειραιώς του οποίου υπήρξε κορυφαίος ποδοσφαιριστής τα πρώτα χρόνια δράσης του συλλόγου αγωνιζόμενος στη θέση του δεξιού μέσου. Με την εξαίρεση ενός μικρού διαστήματος το 1926 όταν έπαιξε στον Εθνικό Πειραιώς και τιμωρήθηκε, αγωνίστηκε συνεχώς στον Ολυμπιακό από το 1925 ως το 1933. Το 1932 έγινε ο πρώτος ιστορικά παίκτης του Ολυμπιακού εκτός των Ανδριανόπουλων που εμφανίστηκε ως αρχηγός της ομάδας. Αγωνίστηκε επανειλημμένως στην Μικτή Πειραιώς και έγινε 5 φορές διεθνής με την Εθνική Ελλάδας.Το 1933 μετακόμισε στην Κύπρο  ως παίκτης και προπονητής στην ΕΠΑ Λάρνακας (σε μία περίοδο που μετακινήθηκαν και άλλοι παίκτες από Ελλάδα όπως οι Πιερράκος, Υποφάντης, Γαβαλάς, Μάλλιος-Γκάλιτς, κλπ). Με την ΕΠΑ Λάρνακας συμμετείχε στο πρώτο κυπριακό πρωτάθλημα 1934-35. Μετά την επιστροφή του στην Ελλάδα διετέλεσε μεταξύ άλλων προπονητής σε Ελλάδα Μοσχάτου (1944), Θησέα Πειραιώς (1949), Πανναυπλιακό (1950) και Προοδευτική (1953). Πέθανε στο Νέο Φάληρο τον Οκτώβριο του 1993 και ετάφη στο Νεκροταφείο της Ανάστασης, στον Πειραιά. 

## Τίτλοι
* Πρωταθλήματα Ελλάδας: 1931 και 1933
* Πρωταθλήματα Πειραιά: 1925, 1927, 1929, 1930 και 1931

## Παραπομπές


## Πηγές
* *80 χρόνια 80 μορφές*, Β. Καρδάσης, Ελληνικά γράμματα, ISBN 960-442-021-6
* *Η Ιστορία του Ολυμπιακού*, Έκδοση *Γ.Χ. Αλεξανδρής*, Αθήνα 1996
* *Χρυσός Θρύλος,* Έκδοση *Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, *Εκδόσεις Παπαζήση*, Αθήνα 2001
**Κυπριακό ποδόσφαιρο 1900-1960*, Γ. Μελετίου, Λευκωσία 2011

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές ΕΠΑ Λάρνακας
Κατηγορία:Προπονητές ποδοσφαίρου Προοδευτικής
Οβελίσκος του Θεοδόσιου Α΄

Ιδιαίτερα γνωστό γλυπτικό θέμα της πρώιμης βυζαντινής τέχνης ο **οβελίσκος του Θεοδοσίου Α΄** είναι ένας αρχαίος Αιγυπτιακός οβελίσκος του Φαραώ Τούθμωσι Γ΄, ο οποίος βρίσκεται στην Κωνσταντινούπολη, στον χώρο του αρχαίου ιπποδρομίου. Ο οβελίσκος (επανα)στήθηκε το 390 από τον αυτοκράτορα Θεοδόσιο Α΄ ως τιμητική στήλη εις ανάμνηση των πολεμικών κατορθωμάτων του.

## Ιστορία
Τον οβελίσκο έστησε αρχικά ο Τούθμωθις Γ΄ (1479–1425 π.Χ.) νότια του έβδομου πυλώνα του μεγάλου ναού του Καρνάκ. Ο Ρωμαίος αυτοκράτορας Κωνστάντιος Β' (337-361 μ.Χ.) μετέφερε αυτόν και έναν άλλον οβελίσκο μέσω του Νείλου στην Αλεξάνδρεια για να τιμήσει τα *ventennalia* του, δηλαδή τα 20 χρόνια του στον θρόνο το 357. Ο άλλος οβελίσκος στήθηκε στη *spina* του Circus Maximus στη Ρώμη το φθινόπωρο του ίδιου χρόνου, και σήμερα είναι γνωστός ως Οβελίσκος του Λατερανού, ενώ ο οβελίσκος που θα γινόταν ο οβελίσκος του Θεοδοσίου παρέμεινε στην Αλεξάνδρεια ως το 390, όταν και ο Θεοδόσιος τον μετέφερε στην Κωνσταντινούπολη και τον τοποθέτησε στην *spina* του ιπποδρόμου εκεί.

## Περιγραφή

[μικρογραφία|Το αρχικό βάθρο του οβελίσκου, [Μελχιώρ Λορκ, 1559]]
Το σύμπλεγμα αποτελείται από έναν αιγυπτιακό οβελίσκο πάνω σε βάση κοσμημένη με πρόστυπα ανάγλυφα. Εκτιμάται ότι ο οβελίσκος στην αρχική του μορφή είχε 30 μέτρα ύψος και ζύγιζε 400 τόνους. Φέρεται πως έσπασε κατά τη μεταφορά του και εν συνεχεία τεμαχίστηκε σε δύο μέρη. Στη σημερινή μορφή του έχει ύψος 19,6 μ. 

Στην πραγματικότητα εδώ έχουμε μια συνέχεια της ρωμαϊκής παράδοσης της μνημόνευσης των αυτοκρατόρων, αλλά στη ρωμαϊκή παράδοση πάνω στη βάση συνήθως εγειρόταν άγαλμα της βασιλικής οικογένειας. Στην προκειμένη περίπτωση χρησιμοποιήθηκε ένας απλός οβελίσκος, κάτι που τονίζει ακόμα περισσότερο την ήδη υπάρχουσα αφαιρετική τάση στα πρόστυπα ανάγλυφα της βάσης. Εκεί απεικονίζεται ο αυτοκράτορας σε δημόσιες σκηνές, ανάμεσα στους γιους του και αξιωματούχους να παρακολουθεί αγωνίσματα στον Ιπποδρόμιο. Η έλλειψη προοπτικής και ο επαρχιωτισμός της ύστερης ελληνορωμαϊκής τέχνης είναι εμφανής στα μεγέθη και την ιεραρχική διάταξη του έργου, που θυμίζει έντονα ένα χαρακτηριστικό αντιπροσωπευτικό δείγμα του ρεύματος του επαρχιωτισμού, το «Νεκρός Malku και η κόρη του».

## Τάσεις, σύμβολα, νοήματα
Θα μπορούσαμε να ισχυριστούμε πιθανώς πως είναι μια «ευανάγνωστη σύνθεση που παραπέμπει νοηματικά στην υπερχρονική και υπεράνθρωπη διάσταση της αυτοκρατορικής εξουσίας». Ο αυτοκράτορας στο κέντρο και στο υψηλότερο σημείο του ανάγλυφου ξεχωρίζει εύκολα ως κεντρική μορφή. Εκατέρωθεν αυτής της κεντρικής μορφής αναπτύσσεται η οικογένεια σε μικρότερες διαστάσεις. Πίσω του διακρίνονται οι αξιωματούχοι και στο κατώτερο σημείο, κάτω από το διάζωμα της αυτοκρατορικής εξέδρας οι αθλητές πιθανώς του ιπποδρόμου ή υπήκοοι, σε ακόμα μικρότερο μέγεθος.

## Παραπομπές - σημειώσεις


## Βιβλιογραφία
* Αλμπάνη Τζ. (1999), *Τέχνες Ι: Ελληνικές Εικαστικές Τέχνες, Τομ. Β΄, Βυζαντινή και Μεταβυζαντινή Τέχνη*, Πάτρα: Ε.Α.Π.
* Labib Habachi, (1985), *The Obelisks of Egypt, skyscrapers of the past*, Cairo: American University in Cairo Press. 

Κατηγορία:Οβελίσκοι
Κατηγορία:Πρώιμη βυζαντινή τέχνη
Κατηγορία:Μνημειακές στήλες στην Κωνσταντινούπολη
Νέα Γουινέα

Η **Νέα Γουινέα** είναι το δεύτερο μεγαλύτερο νησί του κόσμου σε έκταση και βρίσκεται στον Ειρηνικό Ωκεανό, βόρεια της Αυστραλίας.

Το νησί έχει έκταση 786.000 τετραγωνικά χιλιόμετρα και συνολικό πληθυσμό 11,5 εκατομμυρίων κατοίκων (εκτίμηση 2014). Ιστορικά το νησί κατοικείται κυρίως από τη φυλή των Παπούα. Σήμερα η Νέα Γουινέα είναι χωρισμένη σε δύο ίσα περίπου τμήματα: Τα δυτικό μισό ανήκει στο κράτος της Ινδονησίας και χωρίζεται στις επαρχίες Παπούα και Δυτική Παπούα, ενώ το ανατολικό μισό αποτελεί το ανεξάρτητο κράτος της Παπούας Νέας Γουινέας.

Εξαιτίας της πυκνής βλάστησης που καλύπτει το μεγαλύτερο τμήμα του νησιού, η Νέα Γουινέα αποτελεί ένα από τα σημαντικότερα οικοσυστήματα του κόσμου, με τεράστια βιοποικιλότητα. Υπολογίζεται ότι εκεί ζει το 5-10% των ειδών του πλανήτη, πάρα πολλά από τα οποία είναι ενδημικά.

## Γεωγραφία
Η Νέα Γουινέα είναι νησί στο βόρειο τμήμα της Ωκεανίας. Είναι απομονωμένο από τη Θάλασσα Αραφούρα στα δυτικά και τον Πορθμό Τόρες και τη Θάλασσα των Κοραλλίων στα ανατολικά. Μερικές φορές θεωρείται ότι είναι το ανατολικότερο νησί του αρχιπελάγους της Μαλαισίας, βρίσκεται βόρεια του αυστραλιανού Τοπ Εντ, του κόλπου της Καρπεντάρια και της χερσονήσου Κέιπ Γιορκ, και δυτικά του Αρχιπελάγους του Βίσμαρκ και του Αρχιπελάγους του Σολομώντα.

Το σχήμα της Νέας Γουινέας συχνά συγκρίνεται με το σχήμα του Πουλιού του παραδείσου, και αυτό έχει ως αποτέλεσμα τα ονόματα για τα δύο άκρα του νησιού: η χερσόνησος Το κεφάλι του πουλιού βρίσκεται στα βορειοδυτικά (ή χερσόνησος Ντομπεράι), και η χερσόνησος Ουρά του πουλιού στα νοτιοανατολικά (επίσης γνωστή ως χερσόνησος της Παπούας). Τα Υψίπεδα της Νέας Γουινέας, μία οροσειρά από το ανατολικό άκρο του νησιού ως το δυτικό, δεσπόζουν στη γεωγραφία της Νέας Γουινέας. Εκτείνονται, σε μήκος, πάνω από 1.600 χιλιόμετρα από το «κεφάλι» ως την «ουρά» του νησιού. Το δυτικό τμήμα του νησιού της Νέας Γουινέας περιέχει τα υψηλότερα βουνά στην Ωκεανία με ύψος έως 4.884 μέτρα.


Γουινεα Νεα
Γουινεα Νεα
Τσελεπίτσαρης

Ο **Τσελεπίτσαρης** ήταν ένας λαϊκός τύπος φουστανελοφόρος της παλιάς Αθήνας. Το κανονικό του όνομα ήταν Τσέλιος Πίτσαρης που όμως είχε συμμετάσχει επικεφαλής μικρού σώματος στην επανάσταση της Θεσσαλίας του 1878 και είχε πολεμήσει στη μάχη της Μακρυνίτσας.
Αργότερα μη έχοντας εργασία του προσφέρθηκε από τον Δήμο Αθηναίων θέση φανοκόρου που όμως ο Τσελεπίτσαρης δεν τη δέχθηκε θεωρώντας την πολύ υποτιμητική για έναν "Καπετάνιο του Αγώνα" με συνέπεια να περιέλθει σε φτώχεια. Όμως για την κακοδαιμονία του περιερχόμενος τους δρόμους της Αθήνας αναθεμάτιζε τον Χαρίλαο Τρικούπη και πρωτοστατούσε σε όλες τις εναντίον του διαδηλώσεις.  Έμπαινε επικεφαλής των διαδηλωτών ή έβρισκε "μαρίδα" παιδιών από γειτονιές και περιζωσμένος με το "κορδόνι", κομματικό έμβλημα του Θ. Δηλιγιάννη και υψώνοντας με τη γκλίτσα του ένα παλιοτσάρουχο, ως έμβλημα της έντιμης φτώχειας του κραύγαζε διάφορα συνθήματα ρυθμικά, μεταξύ των οποίων και χαρακτηριστικότερα ήταν: "κάτω ο πετρέλαιος", "κάτω ο πακετάκιας" υπονοώντας τον Τρικούπη που είχε υπαγάγει το πετρέλαιο και τον καπνό στο μονοπώλιο.
Ο Τσελεπίτσαρης που διέμενε στη περιοχή του Θησείου πέθανε στα τέλη του 19ου αιώνα.

## Δείτε επίσης
*Τσέλιος Πίτσαρης

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.17ος, σελ.899.

Κατηγορία:Παλαιά Αθήνα
Κατηγορία:Έλληνες επαναστάτες
Ατίθασα Νιάτα

Τα **Ατίθασα νιάτα** (*The Young and the Restless*) είναι σαπουνόπερα αμερικάνικης παραγωγής. Ξεκίνησε να προβάλλεται στις Ηνωμένες Πολιτείες στις 26 Μαρτίου 1973, φυσικά εξ αρχής έγχρωμη, και έχουν μεταδοθεί έκτοτε πάνω από 13.000 επεισόδια στο CBS. Η ηθοποιός Τζίν Κούπερ, που υποδυόταν την πλούσια Κάθριν Τσάνσελορ, έπαιζε από την αρχή της σειράς μέχρι το θάνατό της το 2013. Δημιουργοί της σειράς ήταν ο Γουίλιαμ Μπελ και η Λι Φίλιπ Μπελ.

## Υπόθεση
Γυρισµένη στη µητρόπολη Τζένοα Σίτυ, η σειρά καλύπτει ένα πλατύ φάσµα από διαφορετικούς χαρακτήρες που συγκρούονται διαρκώς µεταξύ τους. Οι ζωές τους και οι έρωτές τους, ανατρέπονται συνέχεια. Οι Άµποτ, οι Νιούµαν και οι Τσάνσελορ συναναστρέφονται µε πολλούς ανθρώπους όλων των ηλικιών και κατηγοριών. Εκατοµµύρια τηλεθεατές παρακολουθούν καθηµερινά τα σύγχρονα κοινωνικά προβλήµατα που θίγονται µέσα από τη σειρά, όπως τα ναρκωτικά, ο βιασµός, ο αλκοολισµός, οι ανίατες ασθένειες, το AIDS.

## Εξωτερικοί σύνδεσμοι
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του CBS
Άλως (θρησκευτική τέχνη)

Η **άλως** ή κοινώς ο **φωτοστέφανος** (αρχ. ελλ. **, λατ. *nimbus*) είναι μια φωτεινή στεφάνη η οποία περιβάλλει ένα άτομο. Στην τέχνη της αγιογραφίας αλλά και γενικότερα στις θρησκευτικές αναπαραστάσεις προσώπων χρησιμοποιείται για να υποδηλώσει την αγιότητα ή την ιερότητα του προσώπου.

Στην ελληνιστική, ρωμαϊκή, βουδιστική και χριστιανική θρησκευτική τέχνη, τα ιερά πρόσωπα εμφανίζονται με μία άλω σε μορφή χρυσής, κίτρινης ή λευκής κυκλικής λάμψης γύρω από το κεφάλι ή με μια φωτεινή αύρα γύρω από ολόκληρο το σώμα.

Στην πρωτοβυζαντινή τέχνη χρησιμοποιείται αυτό το αρχαίο ασιατικό σύμβολο της θεότητας ως επιβεβαίωση τη θείας έγκρισης για την κοσμική αυτοκρατορική εξουσία.

## Υποσημειώσεις


## Βλέπε επίσης
* Αίγλη

## Χαρακτηριστικά δείγματα

Εικόνα:Mithra&Antiochus.jpg|Ο Μίθρας σε ανάγλυφο ναού που χτίστηκεαπό τον Αντίοχο Α' Κομμαγηνό, στο Νεμρούντ Νταγκστα Όρη του Ταύρου,69-31 ΠΚΧ.
Εικόνα:Apollo1.JPG|Ο Απόλλων με ένα ακτινόφορο φωτοστέφανο σε ρωμαϊκό επιδαπέδιο μωσαϊκό, Ελ Τζεμ, Τυνησία,τέλη 2ου αιώνα ΚΧ.
Εικόνα:Gandhara Buddha (tnm).jpeg|Ο Βούδας με άλω, ελληνοβουδιστική τέχνη της Γκαντχάρα,1ος-2ος αιώνας ΚΧ.
Εικόνα:Mithras banquet Louvre Ma3441.jpg|Ο Μίθρας ως θεός Ήλιος σε ρωμαϊκό ανάγλυφο, 2ος-3ος αιώνας.
Εικόνα:Meister von San Vitale in Ravenna 004.jpg|Ο αυτοκράτορας Ιουστινιανός, από ψηφιδωτό μωσαϊκό στο Σαν Βιτάλε στη Ραβένα της Ιταλία, 547.
Εικόνα:Christus Ravenna.jpg|Ο Ιησούς Χριστός, λεπτομέρεια από μωσαϊκό στον Ναό του Νέου Άγιου Απολλινάριου (Church San Apollinare Nuovo) στη Ραβένα της Ιταλίας, 6ος αιώνας.
Εικόνα:Spas_vsederzhitel_sinay.jpg|Ο *[[Χριστός Παντοκράτωρ (Σινά)|Χριστός Παντοκράτωρ]]*,Μοναστήρι Αγ. Αικατερίνης στο Σινά, Αραβία,6ος-7ος αιώνας.
Εικόνα:Pope_Paschalis_I._in_apsis_mosaic_of_Santa_Prassede_in_Rome.gif|Ο Πάπας Πασχάλης Α΄ σε μωσαϊκό αψίδας στη Βασιλικής της Σάντα Πρασέντε στη Ρώμη, 10ος αιώνας.
Εικόνα:Zenonkapelle links - Episcopa Teodora - Paschalis I. Mutter.jpg|Η Επισκόπισσα Θεοδώρα, μητέρα του Πάπα Πασχάλη Α΄.
Εικόνα:Masaccio chapelle Brancacci.png|Έργο του Μαζάτσιοστο Παρεκκλήσι Μπρανκάτσι, 1424.
Εικόνα:Leonardo da Vinci Benois Madonna.jpg|*Benois Madonna*, ελαιογραφία του Λεονάρντο Ντα Βίντσι, 1478.
Εικόνα:Maome.jpg|*Ο Προφήτης [[Μωάμεθ]]*,αραβικό χειρόγραφο, 1489.
Εικόνα:Diego Velázquez - Coronation of the Virgin - Prado.jpg|*Η στέψη της Μαρίας*,του Ντιέγκο Βελάσκεθ, 1645.
Εικόνα:Simon ushakov last supper 1685.jpg|*Ο τελευταίος δείπνος*,του Ρώσου Σίμον Ουσάκοφ, 1685.


## Εξωτερικοί σύνδεσμοι
* 

Κατηγορία:Θρησκευτική τέχνη
Κατηγορία:Εικονογραφία
Υδροπλάνο

[300px|thumb|Ένα δικινητήριο υδροπλάνο ('''floatplane''') τύπου [De Havilland Canada DHC-6 Twin Otter|DeHavilland Twin Otter]]
[right|300px|thumb|Ένα πυροσβεστικό υδροπλάνο ('''flyingboat''') τύπου [PBY Catalina]]

Το **υδροπλάνο** είναι ειδικός τύπος αεροσκάφους ικανό να πλέει και να κινείται στην επιφάνεια της θάλασσας ή και σε ευρεία υδάτινη έκταση π.χ. λίμνη ή ποταμό, καθώς και να ξεκινά την πτήση του απ΄ αυτή και να τερματίζει επίσης σε ίδια επιφάνεια. 

Για τα υδροπλάνα αντί για τους όρους "απογείωση" και "προσγείωση" χρησιμοποιούνται οι όροι "*αποθαλάσσωση*" και "*προσθαλάσσωση*" αντίστοιχα ακόμη και αν γίνεται σε λίμνη.

Η πλευστότητα του υδροπλάνου εξασφαλίζεται είτε με πλευρικούς πλωτήρες, είτε με ειδική διασκευή της ατράκτου σε σκάφος ή και με συνδυασμό σκάφους και πλωτήρων. Παλαιότερα τα υδροπλάνα που συνδύαζαν άτρακτο και πλωτήρες ονομάζονταν *αεράκατοι*. Σήμερα παράλληλα με τον όρο υδροπλάνο χρησιμοποιείται και ο όρος "αμφίβιο αεροσκάφος". Αντιληπτό βεβαίως είναι ότι τα σκάφη αυτά διατηρούν σύστημα τροχοδρόμησης, τους τροχούς τους, για κανονική προσγείωση και απογείωση.

Το υδροπλάνο καθ΄ όλο το χρόνο που βρίσκεται σε επαφή με την υδάτινη επιφάνεια, από τη στιγμή της πρώτης επαφής του, κατά την προσθαλάσσωση και μέχρι της απόσπασής του απ΄ αυτή, κατά την αποθαλάσσωση, νομικά και τεχνικά, εκλαμβάνεται ως πλοίο και είναι υπόχρεο στη τήρηση όλων των ναυτικών κανονισμών, όπως φανών ναυσιπλοΐας, κανονισμών αποφυγής σύγκρουσης κ.α.

Σήμερα τέτοιοι τύποι αεροσκαφών χρησιμοποιούνται κυρίως ως πυροσβεστικά αεροσκάφη αλλά και ως συγκοινωνιακά μέσα μεταξύ λιμένων συνήθως νήσων και περισσότερο σε αρχιπελάγη όπου το κόστος λιμενικών έργων κρίνεται πολύ υψηλό. Στον ελλαδικό χώρο πριν τον Β΄ παγκόσμιο Πόλεμο μεγάλη συγκοινωνιακή ανάπτυξη με υδροπλάνα παρουσίαζαν τα Δωδεκάνησα και ιδιαίτερα το Καστελόριζο που ήταν τέρμα και αφετηρία των τότε ιταλικών υδρο-αερογραμμών.

Η πρώτη πτήση υδροπλάνου πραγματοποιήθηκε στις 28 Μαρτίου 1910 στη λίμνη Μπερ με κυβερνήτη τον Γάλλο Ανρύ Φαμπρ.

## Εξωτερικοί σύνδεσμοι
* 
* 

Κατηγορία:Τύποι πλοίων
Κατηγορία:Υδροπλάνα
SRBOC

Το ναυτικό σύστημα αντιμέτρων **Mk-36 Super Rapid Bloom Offboard Chaff (SRBOC)** της BAE Systems εκτοξεύει μικρής εμβέλειας ρουκέτες αεροφύλλων chaff ή IR (infrared) με σκοπό την soft kill αντιβληματική προστασία των πλοίων φορέων.

## Εξωτερικοί δεσμοί
*Federation of American Scientists page
*SRBOC Factsheet

Κατηγορία:Όπλα
Κατηγορία:Ηλεκτρονικός πόλεμος
Ντεπορτίβο Αλαβές

Η **Ντεπορτίβο Αλαβές** (ισπ.*Deportivo Alavés*) είναι ένας ποδοσφαιρικός σύλλογος που ιδρύθηκε το 1921 στην πόλη Βιτόρια της Ισπανίας. Αγωνίζεται στο Εστάδιο ντε Μεντιθορόθα χωρητικότητας 19.900 θεατών, το οποίο κατασκευάστηκε το 1924.

## Ιστορία
Η Ντεπορτίβο Αλαβές προβιβάστηκε για πρώτη φορά της ιστορίας της το 1929 στην Πριμέρα Ντιβιζιόν, αλλά υποβιβάστηκε 3 χρόνια αργότερα. Έχει επίσης κερδίσει την άνοδό της στην Α΄ κατηγορία το 1931, 1955, 1999 και 2005, ενώ το 1954 και το 1998 έχει κατακτήσει το πρωτάθλημα Β΄κατηγορίας της Ισπανίας. Η μεγαλύτερη στιγμή της ομάδας ήταν όταν έφτασε στον τελικό του κυπέλλου ΟΥΕΦΑ το 2001 που έχασε από τη Λίβερπουλ. 

## Διακρίσεις
*Φιναλίστ του Κυπέλλου ΟΥΕΦΑ τη σεζόν 2000-2001.

## Ντεπορτίβο Αλαβές Β΄
Είναι η δεύτερη ομάδα της Ντεπορτίβο, η οποία αγωνίζεται στα ερασιτεχνικά πρωταθλήματα της Ισπανίας. Αγωνίζεται στο *Instalaciones de Ibaia*, χωρητικότητας 2.500 θεατών.

## Εξωτερικοί σύνδεσμοι

* Επίσημη ιστοσελίδα 

Κατηγορία:Ποδοσφαιρικές ομάδες Ισπανίας
Κατηγορία:Ποδοσφαιρικές ομάδες Χώρας των Βάσκων
Κατηγορία:Ιδρύσεις αθλητικών συλλόγων το 1921
Κατηγορία:Ιδρύσεις ποδοσφαιρικών ομάδων το 1921
Godspeed You! Black Emperor

Οι **Godspeed You! Black Emperor** (Παλαιότερα *Godspeed You Black Emperor!*) είναι ένα Καναδικό post-rock συγκρότημα από το Μόντρεαλ. Υπήρξαν ένα από τα μεγαλύτερα και γνωστότερα ονόματα της σκηνής που επηρέασαν και επηρεάζουν το είδος μέχρι και σήμερα.

## Ιστορία
Δημιουργήθηκαν το 1994 με τρία μέλη, τους Έφριμ Μένουκ, Μάικ Μόγια και Μάουρο Πετσέντε. Το όνομα που επέλεξαν για το συγκρότημά τους προέρχεται από ένα σχεδόν άγνωστο Ιαπωνικό ντοκιμαντέρ του 1976 με το ίδιο όνομα, το οποίο παρουσιάζει την ιστορία μιας συμμορίας με το όνομα Black Emperors.

Οι τρεις τους σύντομα κατέληξαν να κάνουν μια ερασιτεχνική ηχογράφηση που κυκλοφόρησε μόνο σε κασέτα σε 33 αντίτυπα και ονομαζόταν *All Lights Fucked on the Hairy Amp Drooling*. Ύστερα από αυτό αποφασίστηκε να διευρύνουν τον αριθμό των μελών του συγκροτήματος και να δημιουργήσουν μια μεγάλη μπάντα, σχεδόν ορχήστρα, μαζί με πολλά μέλη της μουσικής σκηνής του Μόντρεαλ ανεβάζοντας τον αριθμό των μελών ως και στους 14 διαφορετικούς μουσικούς κάποιες εποχές.

## Δισκογραφία

## Εξωτερικοί σύνδεσμοι

*

Κατηγορία:Καναδικά μουσικά συγκροτήματα
Κατηγορία:Post-rock συγκροτήματα
Μολοσσός

Ο **Μολοσσός** ήταν γιος του Νεοπτόλεμου και της Ανδρομάχης κι επομένως, εγγονός του μεγάλου ήρωα, Αχιλλέα. Θεωρείται ο γενάρχης των Μολοσσών της Ηπείρου, του αρχαίου ελληνικού φύλου που κατοίκησε και βασίλευσε στην περιοχή της Ηπείρου, από τον οποίον πήραν και το όνομά τους. Η μητέρα του Μεγάλου Αλεξάνδρου, Ολυμπιάδα, ανήκε στους Μολοσσούς. Τον Μολοσσό αναφέρουν - μεταξύ άλλων - ο Απολλόδωρος και ο Ευριπίδης στην τραγωδία του "Ανδρομάχη".

Επίσης το όνομα Μολοσσός απαντάται και ως ένα από τα επίθετα (επικλήσεις) του θεού Απόλλωνα.

## Γενεαλογία

## Παραπομπές


## Βιβλιογραφία
Απολλόδωρος, *Βιβλιοθήκης Επιτομή*.

Howatson, M.C. (2013). *The Oxford Companion to Classical Literature* (3rd ed.). Oxford: Oxford University Press. ISBN 978-0-19-954855-2.

Μολοσσος
Κατηγορία:Μυθικοί βασιλείς της Ηπείρου
Υδρομαντεία

Η **υδρομαντεία** είναι αρχαία μαντική τέχνη που ασκείται με την βοήθεια ή παρουσία νερού κατά διάφορους τρόπους. Κατά την αρχαιότητα η Εύβοια αλλά και η Σικελία είχαν επιπρόσθετα αναπτύξει την **κυματομαντεία** από την όψη και το ύψος των κυμάτων και την περιοδικότητά τους. Στις περισσότερες περιοχές η υδρομαντεία περιοριζόταν στη παρατήρηση της ήρεμης επιφάνειας νερού εντός δοχείου όπου στη συνέχεια έριχναν πολύτιμα αντικείμενα και παρακολουθούσαν τους σχηματιζόμενους κύκλους ή τον τρόπο βύθισης των. Άλλοι ασκούσαν την υδρομαντεία κρατώντας πάνω από δοχείο ύδατος δακτύλιο που εξαρτιόταν από κλωστή. 

Ως συνέχεια αυτών των τρόπων φαίνεται να είναι και το μέχρι των σύγχρονων ημερών έθιμο της ρίψης, συνήθως, νομισμάτων σε κρήνες, πηγές, και κυρίως ιαμάτων που συνοδεύονται και με ευχές.

## Εξωτερικοί σύνδεσμοι

Κατηγορία:Αρχαία μαντική
Κλουμπ Ντεπορτίβο Καστεγιόν

Η **Κλουμπ Ντεπορτίβο Καστεγιόν** (ισπανικά: *Club Deportivo Castellón*) είναι ποδοσφαιρικός σύλλογος στην Ισπανία.

Ιδρύθηκε στις 22 Ιουλίου 1922. Έδρα της είναι το **Νου Καστάλια**, χωρητικότητας 18.000 θεατών, στην πόλη Καστεγιόν στην επαρχία της Βαλένθια.

## Τίτλοι
* Πρωταθλήματα Βαλένθιας: 1929 και 1930
* Κύπελλο Λίγκας Β κατηγορίας: 1984
* Πρωτάθλημα Β΄κατηγορίας:2005
* Πρωτάθλημα Γ΄κατηγορίας:1941,1981 και 1989
* Πρωτάθλημα Δ΄κατηγορίας:1930,1953,1964,1965,1966 και 1969

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1922
Κατηγορία:Ιδρύσεις ποδοσφαιρικών ομάδων το 1922
Έρκουλες ΚΦ

Η **Έρκουλες Κλουμπ δε Φούτμπολ** (ισπανικά: *Hércules Club de Fútbol*, ισπανική  προφορά ΔΦΑ: [ˈerkules]) είναι ποδοσφαιρικός σύλλογος που εδρεύει στην πόλη Αλικάντε της επαρχίας της Βαλένθια στην Ισπανία.

Ιδρύθηκε στις 25 Οκτωβρίου του 1922. Έδρα της είναι το *[[Στάδιο Χοσέ Ρίκο Πέρεθ]]*, χωρητικότητας 30.000 θεατών. Έχει αγωνιστεί 19 φορές στην Α΄ Κατηγορία του Ισπανικού Πρωταθλήματος. 

Την φανέλα της Έρκουλες έχουν φορέσει μεταξύ άλλων ο Μάριο Κέμπες, ο Λουίς Αραγονές καθώς και άλλοι ποδοσφαιριστές. 

Παρατσούκλια της ομάδος είναι: *Los Herculanos* / *Els Herculans* («Ηρακλήδες») *Los Griegos* / *Els Grecs* («Έλληνες») *Los Blanquiazules* / *Els Blanc-i-blaus* («Κυανόλευκοι»).

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1922
Κατηγορία:Ιδρύσεις ποδοσφαιρικών ομάδων το 1922

Κατηγορία:Αλικάντε
Κόρδοβα ΚΦ

Η **Kόρδοβα ΦΚ** (ισπανικά: *Córdoba CF*) είναι ποδοσφαιρικός σύλλογος στην Κόρδοβα της Ανδαλουσίας στην Ισπανία.

Ιδρύθηκε το 1954. Αγωνίζεται στο Νουέβο Αρκάνχελ χωρητικότητας 15.000 θεατών. Έχει αγωνιστεί 8 χρόνια στην Α΄ κατηγορία του Ισπανικού πρωταθλήματος, ενώ τώρα βρίσκεται στη Σεγούντα Φεντερασιόν

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1954
Κατηγορία:Ιδρύσεις ποδοσφαιρικών ομάδων το 1954

Κατηγορία:Κόρδοβα
Υπατικό δίπτυχο του Ιουστινιανού (μικροτεχνία)

Το **υπατικό δίπτυχο του Ιουστινιανού** είναι ένα από τα υπατικά δίπτυχα –αντιπροσωπευτικά έργα της πρώιμης βυζαντινής μικροτεχνίας- που παράγονταν χάριν των υπάτων της ρωμαϊκής αυτοκρατορίας κατά τη διαδοχή τους στο αξίωμα. Τα υπατικά δίπτυχα αντλούν την καταγωγή τους από τις ρωμαϊκές πινακίδες (*pugillares*).  Το πρωιμότερο διασωθέν υπατικό δίπτυχο είναι εκείνο του Φλάβιου Φήλικος (Flavius Felix) υπάτου της Δύσης το 428. Η σειρά τελείωσε το 541, όταν ο Ιουστινιανός Α' αποφάσισε ουσιαστικά την κατάργηση του αξιώματος, αποποιούμενος τον τίτλο. 

## Περιγραφή
Το δίπτυχο είναι έργο του 521, προέρχεται από εργαστήριο της Κωνσταντινούπολης και βρίσκεται σήμερα στο Μητροπολιτικό Μουσείο της Τέχνης (Metropolitan Museum of Arts), με αρ. κατ. 17.190.52,53. Είναι κατασκευασμένο από ελεφαντοστούν και οι διαστάσεις κάθε τμήματος είναι 35,2 εκ. ύψος, 13,7 εκ. πλάτος και 1 εκ. βάθος. Μεγαλύτερες διαστάσεις -ως προς το πλάτος τουλάχιστον- δεν είναι επιτρεπτές, εξαιτίας της ιδιαίτερης φύσης του υλικού. Στην κορυφή του διπτύχου βρίσκεται σκαλισμένη επιγραφή, χωρισμένη στα δύο κομμάτια του διπτύχου. Διακρίνονται στο κέντρο φυλλόσχημα μετάλλια, ενώ τις τέσσερις γωνίες, σε κάθε κομμάτι του διπτύχου, κοσμούν ρόδακες με λεοντοκεφαλές στο κέντρο. Φαίνεται πως ο Ιουστινιανός, ο επιφανέστερος πιθανώς αυτοκράτωρ της πρώιμης βυζαντινής περιόδου, παρουσίασε το δίπτυχο σε μέλος της ρωμαϊκής συγκλήτου, αναγέλλοντας την εκλογή του ως ύπατος, το υψηλότερο δηλαδή αξίωμα του ρωμαϊκού κράτους.

## Η επιγραφή

Η επιγραφή του κειμένου έχει σκαλιστεί σε μεγαλογράμματη λατινική γραφή, είναι λιπογραφική, έχει δε ως εξής: 

(*FL[avius] PETRVS ΣABBAT[ius] IVSTIN[ianus] V[ir] I[n]L[ustris]*)  COM[es] MAG[ister] EQQ[uitum] ET P[editum] PRAES[entalis] ET C[onsul] ORD[inarius].
 
Στα κεντρικά φυλλόσχημα μετάλλια με εμφανείς σασσανιδικές επιδράσεις –παρούσες άλλωστε στη γλυπτική της ίδιας περιόδου- αναφέρονται τα παρακάτω: 

(*MVNERA PARVA QVIDEM PRETIO SED ΗONORIBVS ALMA*) PATRIBVS ISTA MEIS OFFERO CONS[ul] EGO.

## Τεχνοτροπίες, νοήματα

Οπωσδήποτε στο συγκεκριμένο έργο είναι εμφανής η αφαιρετική τάση. Τα μοναδικά στοιχεία στα οποία θα μπορούσαμε να αναζητήσουμε κάποια τάση νατουραλισμού, είναι οι ρόδακες με τις λεοντοκεφαλές, αλλά η απλή, λιτή γραμμή του όλου έργου υπερισχύει, δεδομένου μάλιστα ότι λείπει οποιαδήποτε προσωπογραφική απεικόνιση. Η διάταξη της εικονογραφίας και της επιγραφής είναι συνεπής με τις γενικότερες τεχνοτροπικές τάσεις του συγκεκριμένου είδους, καθώς στη μία πλευρά αυτών των διπτύχων σκαλιζόταν το όνομα, ο κατάλογος αξιωμάτων  (*cursus honorum*) και ενίοτε το πορτραίτο του ύπατου, γεγονός που παρέχει στους ύστερους ερευνητές, προσωπογραφικές και ιδεολογικές πληροφορίες.

## Παραπομπές - σημειώσεις


## Βιβλιογραφία

*Capps Jr., Edward 1927, *The Art Bulletin*, Vol. 10, No. 1, Studies in the Late Antique Undertaken in the School of Classical Studies of the American Academy in Rome, 1925-1926 (Sep. 1927,).
*Mioni E. 1991, *Εισαγωγή στην Ελληνική Παλαιογραφία*, Μ.Ι.Ε.Τ. Αθήνα.

Κατηγορία:Πρώιμη βυζαντινή τέχνη
Αυγό (Πίνδος)

Το **Αυγό** ή **Αβγό** αποτελεί κορυφή της οροσειράς της Πίνδου, στο Νομό Τρικάλων. Έχει υψόμετρο 2.148 μέτρα και ονομάστηκε Αυγό από το σχήμα της κορυφής. Η κορυφή είναι ομαλή στην ανάβαση (από την βόρεια πλευρά της) και από 1.200 μέτρα και πάνω γυμνή από δέντρα. Σε πετρώδη μέρη του συναντά κανείς αυτοφυές τσάι. Επίσης ένα μοναδικό στοιχείο που έχει η κορυφή, είναι πως στο κάτω μέρος της σχηματίζεται μια φιγούρα ορειβάτη, όπου οι ντόπιοι τον αποκαλούν "Αλπίνο".

## Εξωτερικοί σύνδεσμοι

* Η πεζοπορική διαδρομή: Αυγό (2.148 μ.) από Λιβαδοχώρι στον ιστότοπο https://el.wikiloc.com/

## Σημείωση
Υπάρχει συνώνυμη κορυφή στον Χελμό στην Πελοπόννησο αλλά και λόφος κοντά στο Νέο Μπιζάνι.

## Παραπομπές


Αυγο
Κατηγορία:Κορυφές της Ελλάδας
Κατηγορία:Πίνδος
Λέμβος

thumb|200px|Σωστικές βάρκες σε κρουαζιερόπλοιο
Η **λέμβος** (κοινώς **βάρκα**) είναι ένα μικρό πλωτό μέσο μεταφοράς. Οι βάρκες είναι γενικά μικρότερες από τα σκάφη και τα πλοιάρια. Η κατασκευή μιας βάρκας είναι συνήθως από ξύλο, μέταλλο ή υαλοβάμβακα. Σημειώνεται ότι συνεκδοχικά βάρκα λέγεται και ο χώρος των αεροναυτών στα αερόστατα.

Οι βάρκες χρησιμοποιούνται για συγκοινωνία κοντινών αποστάσεων, σε περιορισμένες μεταφορές, φορτοεκφορτώσεις πλοίων, σε απο-επιβιβάσεις στα λιμάνια και πλοία, για ψάρεμα (ψαροπούλες ή τράτες), για άθλημα ή θαλάσσιους περιπάτους, όπου και ανάλογα της χρήσης τους λαμβάνουν διάφορες ονομασίες.  

Συνεπώς η βάρκα είναι ένα θαλάσσιο μέσον, πλωτό ναυπήγημα, «άφρακτο», χωρίς δηλαδή κατάστρωμα (κατά το μεγαλύτερο μέρος), σχεδιασμένο να επιπλέει στο νερό, και να βοηθά στις μετακινήσεις κυρίως σε θαλάσσιες ή λιμναίες προστατευμένες περιοχές.

## Διάκριση
Η λέμβος ανάλογα του *μέσου πρόωσής* της διακρίνεται σε:
# Κωπήλατη
# Ιστιοφόρο, και
# Μηχανοκίνητη, που επιμέρους διακρίνεται σε ατμοκίνητη (ατμάκατο), πετρελαιοκίνητη (πετρελαιάκατο) και βενζινοκίνητη (βενζινάκατο ή κρις κραφτ).

Επίσης ανάλογα του *υλικού κατασκευής* διακρίνεται σε:
# Ξύλινη
# Μεταλλική (εκ σιδήρου ή κράματος εξ αλουμινίου)
# Πλαστική (πνευστή ή μόνιμη) και
# Τσιμέντινη (πειραματική στο Β' Παγκόσμιο Πόλεμο).

Επιμέρους η ξύλινη ανάλογα της αρμολογίας της διακρίνεται σε:
# Κλιμακωτής αρμολογίας
# Λείας αρμολογίας και
# Διαγώνιας αρμολογίας.

## Λέμβος - άκατος
Γενικά ως λέμβος χαρακτηρίζεται το μικρό σκάφος (βάρκα) μήκους μέχρι 8-10 μέτρα, που κύριο μέσον πρόωσής του έχει τα κουπιά ή τα ιστία, σε αντιδιαστολή με την άκατο που μέσον πρόωσης έχει την έλικα. Συνεπώς άκατος καθιερώθηκε να λέγεται η μηχανοκίνητη λέμβος που διακρίνεται επιμέρους, ανάλογα με τη φέρουσα μηχανή. Το σύνολο των λέμβων που φέρει ένα πλοίο ή κάποιος φορέας π.χ. ναύσταθμος, ή υπηρεσία λιμένος ή αθλητικός όμιλος λέγονται γενικά εφόλκια. Η ένθεση των εφολκίων των πλοίων, γίνεται επ΄ αυτών με ειδικά μέσα που ονομάζονται επωτίδες.

## Ιδιαίτερες ονομασίες
* Γόνδολα
* Κέρκουρος
* Πιρόγα

## Ιστορία
Οι λέμβοι προωθήθηκαν σαν ένα ιδανικό όχημα για μικρές μεταφορές τα πρώτα χρόνια. Γίνονταν όμως πιο ευρύχωρες και κατάλληλες για ήρεμα ποτάμια και θάλασσες. Άρχισαν να χρησιμοποιούνται το 4000-3000 π.Χ. στον Ινδικό ωκεανό, παίζοντας σημαντικό ρόλο στο εμπόριο ιδιαίτερα μεταξύ των πολιτισμών Ινδίας και Μεσοποταμίας αλλά και άλλων πολιτισμών με παρόμοιες αποστάσεις. Υπολείμματα και παραστάσεις αρχαίων τύπων λέμβων έχουν ανακαλυφτεί σε πολλές περιοχές της Ινδικής κοιλάδας όπως το Μπαγκλαντές και το Μιανμάρ.

Ο ίδιος ο Ηρόδοτος μας λέει ότι οι λέμβοι έχουν χρησιμοποιηθεί για εμπόριο και θαλάσσια ταξίδια.

## Δείτε επίσης
* Λεμβαρχείο
* Λεμβοδρομία
* Λεμβόλκιο
* Λεμβολόγιο
* Λεμβώνας

## Εξωτερικοί σύνδεσμοι

*